د میدان وردګو ولایت سرې میاشتې ریاست د ښوونیز مرکز او سیستم عضویت مدېریت له لوری د یاد ولایت په مرکز میدان ښار کې د نویو اعضاوو (غړو) د جلبولو په موخه غونډه ترسره شوه!* نن شنبه د روان ۱۴۴۵ سپوږمیز کال د ذوالحجې میاشتې ۱ نېټه، د افغانی سرې میاشتې ټولنې مرکزی سوېل لوېدیځ زون ریاست اړوند میدان وردګ ولایتی څانګې رئیس ښاغلی! مولوی عتیق الله "حماد" سره په همغږۍ، د ښوونیز مرکز او سیستم عضویت مدیر ښاغلی! فریدالله "حنفی" د میدان وردګ ولایت په مرکز میدان ښار کې د عضویت نویو اعضاوو (غړو) د جلبولو په موخه غونډه ترسره کړه. یاده غونډه د قرآن عظیم الشان په مبارکو آیاتونو پیل شوه، ورپسې ښاغلی! "حنفی" لومړی د افغانی سرې میاشتې په پېژندنه، موخو، بنسټیزو اصولو او تاریخچه رڼا واچوله او وروسته یې د حق العضویت او حق الشمولیت فورم په ډکولو او وظایفو لنډې خبرې وکړې. د غونډې په پای کې د یو تن سرګروپ په مشرۍ (۲۲) تنو استادانو، قومی مشرانو او ځوانانو د عضویت فورمونه ډک او د سیستم عضویت په غړو کې یې ځانونه شامل کړل. په درنښت د میدان وردګ ولایت سرې میاشتې ریاست د خپرونو مدیریت.